b'\n_START_ARTICLE_\nAleksandras Algirdas Abi\xc5\xa1ala\n_START_SECTION_\nBiografija\n_START_PARAGRAPH_\nGim\xc4\x97 tremtini\xc5\xb3 \xc5\xa1eimoje. 1962\xe2\x80\x931973\xc2\xa0m. mok\xc4\x97si Kauno 25-ojoje vidurin\xc4\x97je mokykloje, 1973\xe2\x80\x931978\xc2\xa0m. studijavo Vilniaus universiteto Fizikos fakultete._NEWLINE_1978\xc2\xa0m. Kauno politechnikos instituto (KPI) Chemijos technologijos fakulteto vyr. in\xc5\xbeinierius. 1978\xe2\x80\x931980\xc2\xa0m. tarnavo sovietin\xc4\x97je armijoje. 1980\xe2\x80\x931981\xc2\xa0m. KPI Chemijos technologijos fakulteto vyr. laborantas. 1981\xe2\x80\x931990\xc2\xa0m. Kauno radijo matavim\xc5\xb3 technikos mokslinio tyrimo instituto in\xc5\xbeinierius technologas, mokslinis bendradarbis. 1984\xe2\x80\x931986\xc2\xa0m. Vilniaus universiteto aspirantas neakivaizdininkas, fizikos-matematikos moksl\xc5\xb3 kandidatas. _NEWLINE_1988\xc2\xa0m. Lietuvos Persitvarkymo S\xc4\x85j\xc5\xabd\xc5\xbeio, S\xc4\x85j\xc5\xabd\xc5\xbeio Seimo narys, 1989\xe2\x80\x931990\xc2\xa0m. S\xc4\x85j\xc5\xabd\xc5\xbeio Seimo seni\xc5\xabnas. 1990\xe2\x80\x931992\xc2\xa0m. LR Auk\xc5\xa1\xc4\x8diausiosios Tarybos deputatas, signataras.  1991\xc2\xa0m. vasario 26 d.\xc2\xa0\xe2\x80\x93 1992\xc2\xa0m. liepos 20 d. ministras be portfelio.  1992\xc2\xa0m. liepos-gruod\xc5\xbeio m\xc4\x97n. LR ministras pirmininkas.  Nuo 1993\xc2\xa0m. T\xc5\xaaB \xe2\x80\x9eA. Abi\xc5\xa1ala ir partneriai. Konsultacin\xc4\x97 firma\xe2\x80\x9c narys (2005\xc2\xa0m. bendrija pertvarkyta \xc4\xaf UAB \xe2\x80\x9eA. Abi\xc5\xa1ala ir partneriai\xe2\x80\x9c). V\xc5\xa1\xc4\xae \xe2\x80\x9eJunior Achievement Lietuva\xe2\x80\x9c valdybos narys, pirmininkas. Asociacijos \xe2\x80\x9e\xc5\xbdini\xc5\xb3 ekonomikos forumas\xe2\x80\x9c tarybos narys, pirmininkas. 2008\xe2\x80\x932009\xc2\xa0m. vadovavo komisijai energijos tiekimo saugumo po 2009\xc2\xa0m. problemoms nagrin\xc4\x97ti, derybininkas su Europos S\xc4\x85junga d\xc4\x97l Ignalinos atomin\xc4\x97s elektrin\xc4\x97s darbo prat\xc4\x99simo. _NEWLINE_30 mokslini\xc5\xb3 straipsni\xc5\xb3 Lietuvos ir u\xc5\xbesienio leidiniuose (puslaidininki\xc5\xb3 fizika ir technologija), 3 i\xc5\xa1radim\xc5\xb3 autorius. _NEWLINE_\xc5\xbdmona Nijol\xc4\x97 (g. 1956), s\xc5\xabn\xc5\xabs Tadas (g. 1978) ir Liudas (g. 1983).'